Saudiya Arabistoni janubida qirollikning yuqori lavozimli shaxslari bo‘lgan vertolyot halokatga uchradi. Bu haqda Al Jazeera telekanali xabar berdi. Aviahalokatda 9 kishi halok bo‘lgan. Qurbonlar orasida okrug amiri o‘rinbosari, shahzoda Mansur bin Mukrin bin Abdulaziz Ol Saud va Asir viloyati politsiyasi boshlig‘i bor. Saudiya Arabistoni davlat televideniyesi qirollik oilasi a’zosi va 8 nafar yuqori lavozimli shaxsning halok bo‘lganlarini tasdiqlagan. Foto: shahzoda Mansur bin Mukrin bin Abdulaziz Ol Saud Ma’lum qilinishicha, amaldorlar inspektsion safarni amalga oshirayotgan bo‘lganlar. Voqea sabablari o‘rnatilmoqda.